+-----------------------------------------------------------------------+
| 11. ฐานะการเงินและผลการดำเนินงาน                                        |
+-----------------------------------------------------------------------+

(1) งบการเงิน

  ก. สรุปรายงานการสอบบัญชี

ปี 2551 ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

ปี 2550
ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขโดยมีข้อสังเกตเกี่ยวกับการ
เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยในงบการเงินเฉพาะกิจการ
เมื่อวันที่ 1 มกราคม 2550 บริษัทฯ
ได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อยในงบการเงินเฉพาะ
กิจการจากวิธีส่วนได้เสียเป็นวิธีราคาทุน โดยบริษัทฯ ได้ปรับย้อนหลังงบการเงินเฉพาะกิจการ ณ
วันที่ 31 ธันวาคม 2549 และสำหรับปีสิ้นสุดวันเดียวกัน
ในการเปลี่ยนแปลงนโยบายการบัญชีดังกล่าว บริษัทฯได้ปรับ
ย้อนหลังงบการเงินเฉพาะกิจการงวดก่อนที่นำมา แสดงเปรียบเทียบ การเปลี่ยนแปลงนี้ทำให้บริษัทฯ
มีกำไรสุทธิ ในงบกำไรขาดทุนเฉพาะกิจการ สำหรับปีสิ้นสุดวันที่ 31 ธันวาคม 2550 และ 2549
ลดลงเป็นจำนวน 1,257 ล้าน บาท (1.51 บาทต่อหุ้น) และ 974 ล้านบาท (1.19 บาทต่อหุ้น)
ตามลำดับ ทั้งนี้การเปลี่ยนแปลงนโยบายการบัญชี ดังกล่าว
มีผลกระทบเฉพาะต่อรายการบัญชีที่เกี่ยวข้องกับเงินลงทุนในบริษัทย่อยในงบการเงินเฉพาะกิจการ
เท่านั้น ไม่ได้มีผลกระทบต่องบการเงินรวมแต่อย่างใด

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

ยอดขายของกลุ่มฮานาในปี 2551 ลดลงร้อยละ 3 เมื่อเทียบปีต่อปี โดยมียอดขายในปี 2551
เท่ากับ 15.1 พันล้านบาท เมื่อเทียบกับยอดขายของปี 2550 จำนวน 15.6 พันล้านบาท
ส่วนยอดขายในรูปสกุลเงินดอลลาร์สหรัฐทั้งในปี 2551 และ 2550 ใกล้เคียงกันคือจำนวน 452
ล้านดอลล์ลาร์สหรัฐ กำไรจากการดำเนินงานลดลงร้อยละ 4 ในปี 2551 เท่ากับ 1,847.5
ล้านบาท จากจำนวน 1,927.4 ล้านบาทในปี 2550
กำไรจากการดำเนินงานในรูปเงินดอลลาร์สหรัฐลดลงร้อยละ 1 ในปี 2551 เท่ากับ 55.3
ล้านดอลลาร์สหรัฐ จาก 55.8 ล้านดอลลาร์สหรัฐ ในปี 2550

การวิเคราะห์ผลการดำเนินงานที่ผ่านมา

การวิเคราะห์รายได้

ปี 2551 ยอดขายของหน่วยงาน IC หดตัวร้อยละ 1 เมื่อคิดเป็นเงินสกุลดอลล่าร์สหรัฐ
(ลดลงร้อยละ 4 สำหรับเงินบาท) โดยยอดขายเติบโตขึ้นแต่ละไตรมาสระหว่างปีจนกระทั่งไตรมาส
4 ปี 2551 ซึ่งยอดขายลดลงถึงร้อยละ 20 ทั้งนี้ตลอดทั้งปียอดขายของหน่วยการผลิต IC
ที่จังหวัดพระนครศรีอยุธยาลดลงร้อยละ 3 และหน่วยงานผลิต IC ที่เมืองเจียซิง ประเทศจีน
เพิ่มขึ้นร้อยละ 14 (แม้ว่าในไตรมาส 4 ปี 2551 ลดลงร้อยละ 25)

ยอดขายของหน่วยงานไมโครอิเล็คทรอนิคสเติบโตร้อยละ 1 เมื่อคิดเป็นเงินสกุลดอลล่าร์สหรัฐ
(ลดลงร้อยละ 1 เมื่อคิดเป็นเงินบาท) เมื่อเทียบกับปี 2550 โดย 3 ไตรมาสแรกเพิ่มขึ้นร้อยละ 7
และลดลงร้อยละ 13 ในไตรมาส 4 ปี 2551
โดยหน่วยงานไมโครอิเล็คทรอนิคสที่จังหวัดลำพูนเติบโตร้อยละ 1
และหน่วยงานไมโครอิเล็คทรอนิคสที่เมืองเจียซิงเติบโตร้อยละ 3
ยอดขายของหน่วยประกอบผลิตภัณฑ์เฉพาะอย่าง (CPG) ลดลงร้อยละ 7
เมื่อคิดเป็นเงินสกุลดอลล่าร์สหรัฐ (ลดลงร้อยละ 11 ในรูปสกุลเงินบาท)
ซึ่งลดลงมากกว่าหน่วยงานอื่นๆ ที่ได้รับผลกระทบจากอุตสาหกรรมยานยนต์

ยอดขายของบริษัท ฮานา ไมโครดิสเพลย์ เทคโนโลยี่ (HMT) เพิ่มขึ้นร้อยละ 8
เนื่องจากหน่วยการผลิตผลิตภัณฑ์ LCOS (Liquid Crystal on Silicon)
มียอดสั่งซื้อที่เพิ่มขึ้นจากตลาดอุปกรณ์โทรคมนาคม

สัดส่วนยอดขายแยกตามผลิตภัณฑ์

+-----------------------+--------------+--------------+--------------+
| ผลิตภัณฑ์                | ปี 2551       | ปี 2550       | ปี 2549       |
|                       |              |              |              |
| Product               |              |              |              |
+-----------------------+--------------+--------------+--------------+
| PCBA (ลำพูน)           | 37%          | 37%          | 31%          |
+-----------------------+--------------+--------------+--------------+
| PCBA (ประเทศจีน)       | 18%          | 17%          | 18%          |
+-----------------------+--------------+--------------+--------------+
| CPG (กรุงเทพ)          | 11%          | 12%          | 13%          |
+-----------------------+--------------+--------------+--------------+
| IC (อยุธยา และ เจียซิง)  | 33%          | 34%          | 37%          |
+-----------------------+--------------+--------------+--------------+
| HMT (สหรัฐอเมริกา)      | 1%           | 1%           | 1%           |
+-----------------------+--------------+--------------+--------------+
|                       | 100%         | 100%         | 100%         |
+-----------------------+--------------+--------------+--------------+

การวิเคราะห์อัตราส่วนกำไรขั้นต้น, ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้นเพิ่มขึ้นเล็กน้อยคือร้อยละ 1 ในปี 2551 เนื่องมาจากในปี 2550
มีการปรับมูลค่าสินค้าคงคลังจำนวน 100 ล้านบาท
เนื่องจากการแข็งค่าของเงินบาทต่อเงินสกุลดอลลาร์สหรัฐในปลายปี 2549

อัตราส่วนค่าใช้จ่ายในการขายและบริหารเท่ากับร้อยละ 6 ในปี 2551 และ 2550 เพิ่มขึ้นร้อยละ
5 จากปี 2549 โดยค่าใช้จ่ายในการขายและบริหารเพิ่มขึ้นร้อยละ 8
เนื่องมาจากการจ่ายเงินให้พนักงานที่เกษียณอายุงานและเลิกจ้างในไตรมาส 4 ปี 2008 จำนวน
60 ล้านบาท

การวิเคราะห์ผลกำไรจากการดำเนินงาน

ปี 2551 อัตราส่วนกำไรจากการดำเนินงานยังคงเท่ากับร้อยละ 12
โดยทั้งอัตราส่วนกำไรขั้นต้นและค่าใช้จ่ายในการขายและบริหารไม่ได้เปลี่ยนแปลงมากนัก
เมื่อเทียบปี 2550 กับปี 2549 อัตราส่วนกำไรจากการดำเนินงานลดลงร้อยละ 12 จากร้อยละ 15
เนื่องจากการแข็งค่าของเงินบาทและต้นทุนวัตถุดิบที่สูงขึ้น
ในส่วนของค่าใช้จ่ายในการขายและบริหารเพิ่มขึ้นร้อยละ 8 ทั้งในปี 2551 และ 2550
แต่อย่างไรก็ตาม
เนื่องจากการเติบโตของธุรกิจทำให้ค่าใช้จ่ายในการขายและบริหารยังคงอยู่ที่ประมาณร้อยละ 6
ของยอดขายช่วงปี 2551 และ 2550 และปี 2550 เพิ่มขึ้นจากปี 2549 ร้อยละ 5

เช่นเดียวกันกับอัตราส่วนกำไรสุทธิ (Net profit margin) ก่อนการยกเว้น ยังคงร้อยละ 13
ในปี 2551 และปี 2550 และที่ร้อยละ 15 ในปี 2549
ส่วนภาษีเงินได้นิติบุคคลยังคงคิดเป็นอัตราร้อยละ 5-6 ของกำไรสุทธิก่อนภาษี ตลอด 3 ปีที่ผ่านมา

อัตราส่วนกำไรก่อนหักดอกเบี้ยจ่าย ภาษี ค่าเสื่อมราคา และค่าตัดจำหน่าย (EBITDA margin)
ยังคงเท่าเดิมในช่วง 3 ปีที่ผ่านมา โดยปี 2551 เพิ่มขึ้นเล็กน้อยร้อยละ 1 คิดเป็นร้อยละ 19
และลดลงร้อยละ 1 ในปี 2550 เป็นร้อยละ 18 จากร้อยละ 19 ในปี 2549

การวิเคราะห์เงินปันผลจ่าย

บริษัทฯ จ่ายเงินปันผลต่อหุ้นจากผลการดำเนินงาน เท่ากับ 1.40 บาท/หุ้น (0.50
บาทในเดือนธันวาคม 2548 และ 0.90 บาทในเดือนพฤษภาคม ปี 2549)ในปี 259
จากผลประกอบการของปี 2548 และจ่ายเงินปันผล 1.50 บาท/หุ้นในปี 2550 (0.50
บาทในเดือนธันวาคม 2549 และ 1.00 บาทในเดือนพฤษภาคม ปี 2550)
จากผลประกอบการของปี 2549 แลปี 2551 จ่าย 1.30 บาทจากผลการดำเนินงานของปี 2550
ซึ่งคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้น เท่ากับ ร้อยละ56, ร้อยละ
56 และร้อยละ 51 ตามลำดับ

โดยปกติบริษัทฯ
จะทำการประกาศการจ่ายเงินปันผลจากผลการดำเนินงานของปีที่ผ่านมาในที่ประชุมคณะกรรมการในเดือนมีนาคมของปีถัดไป
เพื่อที่จะนำเข้าสู่การขอมติรับรองจากที่ประชุมผู้ถือหุ้นสามัญประจำปีในเดือนเมษายน
และจะทำการจ่ายปันผลในเดือนพฤษภาคม ที่ผ่านมามีการจ่ายเงินปันผลระหว่างกาลในเดือนธันวาคม
ปี 2548 และ ปี 2549 ในอัตรา 0.50 บาท ปี 2550 และ 2551
ไม่มีการจ่ายเงินปันผลระหว่างกาล
เนื่องจากกระแสเงินสดของหน่วยงานที่มีฐานการผลิตในประเทศไทยไม่เพียงพอ
เนื่องจากมีรายจ่ายฝ่ายทุน และเงินทุนหมุนเวียนจากการดำเนินงานเพิ่มขึ้น
และมีการจ่ายเงินโบนัสพิเศษให้กับพนักงาน 160 ล้านบาท
ซึ่งเป็นการจ่ายแทนการให้หุ้นที่เคยจัดสรรให้ในปีที่ผ่านมา

ฐานะทางการเงิน

กลุ่มบริษัทฯ ไม่มีภาระหนี้ที่ก่อให้เกิดดอกเบี้ย และมีเงินสดและรายการเทียบเท่าเงินสดสำรอง ณ
31 ธันวาคม 2551 เท่ากับ 4.7 พันล้านบาท และมียอดเงินสดสำรองเท่ากับ 3.4 พันล้านบาท
และ 2.1 พันล้านบาท เมื่อสิ้นสุด ปี 2550 และ ปี 2549 ตามลำดับ

คุณภาพสินทรัพย์

ลูกหนี้การค้า

ลูกค้าของบริษัทฯ และ บริษัทย่อย เป็นบริษัทที่มีชื่อเสียงในอุตสาหกรรมการประกอบ IC และ
อิเล็คทรอนิกส์ ทั้งนี้บริษัทฯจะทำการตั้งสำรองค่าเผื่อหนี้สงสัยจะสูญสำหรับหนี้ที่เกินกำหนดชำระ 90
วัน รวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ

ตารางแสดงลูกหนี้การค้าของบริษัทฯและบริษัทย่อย

+--------------------------+----------+---------+----------+---------+
| ลูกหนี้การค้า-บริษัทอื่น         | 2549     | 2550    | 2551     |         |
+--------------------------+----------+---------+----------+---------+
| น้อยกว่า 3 เดือน            | 2,326    | 2,429,  | 1,514    | 98%     |
|                          | ,045,511 | 799,945 | ,770,710 |         |
| 3-6 เดือน                 | 122      |         |          | 2%      |
|                          | ,578,174 | 20,     | 30       |         |
|                          |          | 921,189 | ,274,195 |         |
+--------------------------+----------+---------+----------+---------+
| 6-12 เดือน                | 7        | 5,      | 7        | 0%      |
|                          | ,720,124 | 295,242 | ,013,470 |         |
+--------------------------+----------+---------+----------+---------+
| มากกว่า 12 เดือนขึ้นไป       | 3        | 1,      | 1        | 0%      |
|                          | ,272,227 | 131,943 | ,266,278 |         |
+--------------------------+----------+---------+----------+---------+
| รวมลูกหนี้-บริษัทอื่น           | 2,459    | 2,457,  | 1,553    |         |
|                          | ,616,036 | 148,319 | ,324,653 |         |
+--------------------------+----------+---------+----------+---------+
| หัก:ค่าเผื่อหนี้สงสัยจะสูญ       | -2       | -7,     | -13      | -1%     |
|                          | ,266,567 | 608,389 | ,052,440 |         |
+--------------------------+----------+---------+----------+---------+
|                          | 2,457    | 2,449,  | 1,540    |         |
|                          | ,349,469 | 539,930 | ,272,213 |         |
+--------------------------+----------+---------+----------+---------+

สินค้าคงเหลือ

โดยทั่วไป บริษัทฯ และ บริษัทย่อยจะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงเหลือส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต หรือ มีส่วนน้อยที่อยู่ในรูปของสินค้าสำเร็จรูปที่รอการจัดส่งให้แก่ลูกค้า
โดยปกติกลุ่มบริษัทฯ
จะทำการตัดจำหน่ายวัตถุดิบที่ล้าสมัยและตั้งสำรองค่าเผื่อสินค้าล้าสมัยสำหรับสินค้าคงเหลือที่มีอายุยาวนานและการด้อยค่าของสินทรัพย์ถาวร
กรณีถ้ามีนัยสำคัญ ในแต่ละไตรมาส

บริษัทฯ และบริษัทย่อยมีการตั้งสำรองเผื่อสินค้าล้าสมัย ดังนี้

หน่วย: บาท

  ------------------- ----------------- ----------------- -----------------
                      ปี 2551            ปี 2550            ปี 2549

  สำรองเผื่อสินค้าล้าสมัย   294,096,545       206,930,379       303,007,512
  ------------------- ----------------- ----------------- -----------------

ระยะเวลาหมุนเวียนสินค้าคงเหลือเฉลี่ยในปี 2551 เท่ากับ 59 วัน เมื่อเทียบกับยอด ณ สิ้นปี
2550 ซึ่งเท่ากับ 61 วัน โดยที่ยอด ณ สิ้นปี 2549 เท่ากับ 53 วัน

สภาพคล่อง

กลุ่มบริษัทฯ มีเงินสดสำรอง 4.7 พันล้านบาท และไม่มีภาระหนี้สินที่ก่อให้เกิดดอกเบี้ย
ส่งผลให้อัตราส่วนสภาพคล่องมากกว่า 3 เท่า
สภาพคล่องในการดำเนินกิจการยังคงแข็งแกร่งอย่างต่อเนื่องในปี 2551 เมื่อเทียบกับค่าตัดจำหน่าย
(“EBITDA”) เท่ากับ 2.8 พันล้านบาท ซึ่งใกล้เคียงกับปี 2550 ที่เท่ากับ 146 ล้านบาท แต่ลดลง
0.1 พันล้านบาท เมื่อเทียบกับปี 2549

ยอดกระแสเงินสดสำรองในปี 2551 เพิ่มขึ้น 1.3 พันล้านบาท
เนื่องจากการใช้เงินทุนหมุนเวียนในการดำเนินงานลดลง 0.5 พันล้านบาทในปี 2551
และมีกระแสเงินสดจากการดำเนินงานสุทธิจำนวน 0.8 พันล้านบาท ในปี 2550
มีเงินสดเพิ่มขึ้นเนื่องจากการขายบริษัท แอดแวนซ์ อินเตอร์คอนเนค เทคโนโลยี่ จำกัด (“AIT”)
จำนวน 0.5 พันล้านบาท (15.5 ล้านดอลลาร์สหรัฐ) ซึ่งรายจ่ายฝ่ายทุน สูงกว่า 0.4 พันล้านบาท
ทุนการดำเนินกิจการลดลงเท่ากับ 0.1 พันล้านบาท และการจ่ายเงินปันผล 0.9 พันล้านบาท ในปี
2550

รายจ่ายฝ่ายทุน

รายจ่ายฝ่ายทุนสุทธิของปี 2549 เท่ากับ 1,730 ล้านบาท ปี 2550 เท่ากับ 1,278 ล้านบาท และ
ปี 2551 เท่ากับ 1,049 ล้านบาท ตามลำดับ
โดยปกติรายจ่ายฝ่ายทุนจะเป็นรายจ่ายสำหรับการซื้ออุปกรณ์การผลิตซึ่งผันแปรตามการเพิ่มขึ้นของยอดขาย
โดยเฉพาะหน่วยงานประกอบ IC อย่างไรก็ตามลูกค้าจะทำการสั่งซื้อล่วงหน้า 3-6 เดือน
การขยายต่อเติมโรงงานจะขึ้นอยู่กับการใช้สอยประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สินที่ก่อให้เกิดดอกเบี้ย
และมีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คทรอนิกส์ โดยรับจ้างทำการผลิตสินค้าแทนลูกค้า
และดำเนินการจัดส่งให้ลูกค้า หรือลูกค้าของลูกค้า ดังนั้น ผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิมและการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจของโลกและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยกลุ่มบริษัท มีรายได้จากการขายในรูปสกุลเงินต่างประเทศ
ซึ่งปกติเป็นสกุลเงินดอลลาร์สหรัฐ และมีต้นทุนในรูปสกุลเงินต่างประเทศคิดเป็นร้อยละ 66
ของรายได้จากการขาย การเปลี่ยนแปลงของอัตราแลกเปลี่ยนเงินบาทต่อดอลลาร์สหรัฐ
และเงินหยวนของจีนต่อดอลลาร์สหรัฐ จะมีผลกระทบต่อผลกำไรของกลุ่มบริษัทฯ ประมาณ 135
ล้านบาทต่อไตรมาสทุกๆ ร้อยละ 10
ของการเปลี่ยนแปลงอัตราแลกเปลี่ยนของเงินบาทต่อดอลลาร์สหรัฐ
และเงินหยวนของจีนต่อดอลลาร์สหรัฐ ซึ่งก็คือ (1-0.63) X ยอดขาย X 10%

กลุ่มบริษัทฯ เฉพาะในประเทศไทยมีงบดุลที่แสดงสินทรัพย์สุทธิประมาณ 65 ล้านดอลลาร์สหรัฐ
ซึ่งเป็นส่วนเงินทุนหมุนเวียนที่เกี่ยวข้องกับเงินตราต่างประเทศ กลุ่มบริษัทฯ
ได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า
ด้วยการซื้อเงินสกุลบาทและขายเงินสกุลดอลลาร์สหรัฐ เป็นจำนวน 50 ล้านดอลลาร์สหรัฐ
ซึ่งทำการต่อสัญญาทุกๆ 3 - 6 เดือน

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศ
ผลกระทบของการเปลี่ยนแปลงอัตราแลกเปลี่ยนจะปรากฏใน
“รายการผลต่างจากการแปลงค่างบการเงิน” ในส่วนของผู้ถือหุ้นในบัญชีงบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว

ในแต่ละสัปดาห์ การซื้อขายที่เป็นเงินตราต่างประเทศบันทึกบัญชีตามอัตราแลกเปลี่ยนที่ปิด ณ
วันสุดท้ายของสัปดาห์ก่อนหน้า อัตราแลกเปลี่ยนโดยเฉลี่ยสำหรับปี 2551 เท่ากับ 33.4 บาทต่อ 1
ดอลลาร์สหรัฐ แข็งค่าขึ้นร้อยละ 3 จากปี 2550 ที่เท่ากับ 34.6 บาทต่อ 1 ดอลลาร์สหรัฐ
ซึ่งเป็นอัตราแลกเปลี่ยนเงินบาทต่อดอลลาร์สหรัฐที่เคลื่อนไหวนำมาอ้างอิง ช่วง 2 ปีที่ผ่านมา ต้นปี
2550 อัตราแลกเปลี่ยนเท่ากับ 35.5 บาท ต่อ 1 ดอลลาร์สหรัฐ
และยังคงแข็งค่าต่อเนื่องจนถึงปลายปี 2550 ที่ปิดอยู่ที่ 30 บาท ต่อ 1 ดอลลาร์สหรัฐ
แข็งค่าขึ้นร้อยละ 15 แต่ในปี 2551 อัตราแลกเปลี่ยนกลับกันโดยที่ปลายปีปิดอยู่ที่ 35 บาท ต่อ 1
ดอลลาร์สหรัฐ สำหรับบริษัทฮานา ที่เป็นกลุ่มบริษัทที่ส่งออก
การเคลื่อนไหวของอัตราแลกเปลี่ยนมีผลต่อการเปลี่ยนแปลงของรายได้
เนื่องจากมีผลกระทบต่อผลกำไรประกอบการและการประเมินค่าของสินค้าคงคลัง
(ซึ่งฝ่ายจัดการรายงานแต่ละไตรมาส เมื่อต้นทุนวัตถุดิบมีผลต่อกำไร) และส่วนต่างกำไรขาดทุน

  หน่วย: บาท

  ---------------------------- ------------ ----------------- -----------------
                               ปี 2551       ปี 2550            ปี 2549

  กำไร(ขาดทุน)จากอัตราแลกเปลี่ยน   75,924,455   179,659,245       100,133,794
  ---------------------------- ------------ ----------------- -----------------

รายการยกเว้น

ไม่มีสำหรับปี 2551 บริษัทฯ ได้ขายหุ้นทั้งหมด ที่ถืออยู่ร้อยละ 23.4 ในบริษัท แอดแวนซ์
อินเตอร์คอนเนค เทคโนโลยี่ จำกัด (“AIT”) ให้กับ บริษัทยูนิเซมในเดือนกรกฎาคม 2550
ทั้งนี้การดำเนินการทำสัญญาซื้อขายได้เสร็จสมบูรณ์แล้ว ซึ่งบริษัทย่อยได้รับเงินประมาณ 14.9
ล้านดอลลาร์สหรัฐ ในไตรมาสที่ 3 ปี 2550 และได้รับเงินอีกประมาณ 0.7 ล้านดอลลาร์สหรัฐ
หลังจากการเสร็จสิ้นการหักค่าใช้จ่ายทั้งหมดจากการดำเนินการซื้อขาย

ในไตรมาสที่ 3 ปี 2550 บริษัทฯ
ยังได้ตั้งประมาณการภาระภาษีจากการประเมินภาษีเงินได้นิติบุคคล
จากกรมสรรพากรเป็นจำนวนเงิน 150 ล้านบาท
ซึ่งยอดเงินจำนวนนี้ได้เคยระบุไว้ในหมายเหตุประกอบงบการเงินแล้ว บริษัทฯ
กำลังอยู่ในขั้นตอนดำเนินการอุทธรณ์

ภาวะอุตสาหกรรมและการแข่งขัน

ในปี 2551 ตลาดของผลิตภัณฑ์ในส่วนของไมโครอิเล็คโทรนิคสมีความแข็งแกร่งเกือบตลอดทั้งปี
จนกระทั่งถึงปลายปีที่อ่อนตัวลงบ้าง ส่วนธุรกิจของผลิตภัณฑ์ IC
ไม่เปลี่ยนแปลงนักในช่วงเริ่มต้นของปี แต่ได้ทำสถิติยอดการผลิตสูงสุดในไตรมาสที่สาม
ซึ่งการลดลงนี้เป็นผลเนื่องจากวิกฤติเศรษฐกิจโลกที่เกิดขึ้นฉับพลันในเดือนสุดท้ายของปี
ส่วนธุรกิจของกลุ่มผลิตภัณฑ์เฉพาะอย่างนั้นคงที่ถึงขั้นอ่อนตัวลงบ้าง

ทางบริษัทยังคงรักษากลยุทธ์ทางการตลาดโดยการเสนอผลิตภัณฑ์ที่มีคุณภาพตามความต้องการของลูกค้าในราคาที่น่าดึงดูด
ทางบริษัทเชื่อว่าการที่ซึ่งส่งผลให้บริษัทฯ
ยังสามารถรักษาการมีส่วนแบ่งการตลาดในการแข่งขันกับผู้ผลิตรายอื่นๆในตลาดอุตสาหกรรมอิเล็กทรอนิกส์

ค่าตอบแทนของผู้สอบบัญชี

ค่าตอบแทนจากการสอบบัญชีปี 2551

+-------------------------------+-------------------+-----------------+
| ชื่อบริษัทผู้จ่าย                    | ชื่อผู้สอบบัญชี         | ค่าสอบบัญชี        |
+-------------------------------+-------------------+-----------------+
| บริษัท ฮานา ไมโครอิเล็คโทรนิคส     |   กมลทิพย์          | 1,800,000 บาท   |
| จำกัด (มหาชน)                  |   เลิศวิทย์วรเทพ     |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 720,000 บาท     |
| (อยุธยา) จำกัด                  | เลิศวิทย์วรเทพ       |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 480,000 บาท     |
| (กรุงเทพ) จำกัด                 | เลิศวิทย์วรเทพ       |                 |
+-------------------------------+-------------------+-----------------+
| รวมค่าตอบแทนจากการสอบบัญชี       |                   | 3,000,000 บาท   |
+-------------------------------+-------------------+-----------------+

ค่าบริการอื่น

  ---------------------------- ------------------------------------------------------------------- ----------- ----------------------- ---------------------
  ชื่อบริษัทผู้จ่าย                   ประเภทของงานบริการอื่น                                                 ชื่อผู้สอบบัญชี   ค่าตอบแทนของงานบริการอื่น   

                                                                                                               ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  บริษัท ฮานา ไมโครอิเล็คโทรนิคส    การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        570,000 บาท             -
  จำกัด (มหาชน)                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        320,000 บาท             -
  (อยุธยา) จำกัด                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        100,000 บาท             -
  (กรุงเทพ) จำกัด                                                                                    สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  รวมค่าตอบแทนสำหรับงานบริการอื่น                                                                                   990,000 บาท             -
  ---------------------------- ------------------------------------------------------------------- ----------- ----------------------- ---------------------